**Telki Község Jegyzője**

**Tájékoztató**

**Képviselő-testület lejárt határidejű határozatainak végrehajtásáról**

Telki Község Önkormányzat Képviselő-testületének Szervezeti és Működési Szabályzatáról szóló 10/2024. (X.15.)Ör. 20. § (3) bekezdése alapján a folyamatban lévő és lejárt határidejű határozatokban történt intézkedésekről az alábbiak tájékoztatót adom.

|  |  |
| --- | --- |
| **Telki község Önkormányzat Képviselő-testület 107/2025.(VIII.25.) számú önkormányzati határozata Telki Zöldmanó Óvoda Alapító Okirat módosítása** |  |
| Telki község Képviselő-testülete a Telki Zöldmanó Óvoda alapító okiratának módosítását - melynek keretében a Telki Zöldmanó Óvoda Tengelice utcai épületét Tagintézménnyé nyilvánítja - az 1. melléklet szerint jóváhagyja, így az egységes szerkezetű alapító okiratot a 2. melléklet szerinti formában és tartalommal elfogadja. Felkéri a Jegyzőt, hogy a módosítást tartalmazó és az egységes szerkezetű alapító okiratot a MÁK Törzskönyvi Nyilvántartása és az intézmény részére küldje meg. Felelős: Jegyző Határidő: azonnal |  |
| Végrehajtás: Megtörtént |  |

|  |  |
| --- | --- |
| **Telki község Önkormányzat Képviselő-testület 108/2025.(VIII.25.) számú önkormányzati határozata Telki Zöldmanó Óvoda Pedagógiai Program jóváhagyása** |  |
| Telki község Önkormányzat képviselő-testülete úgy határozott, hogy a Telki Zöldmanó Óvoda 2025. szeptember 1-től hatályos Pedagógiai Programját jóváhagyja az előterjesztés melléklete szerint. Határidő: 2025.09.01. Felelős: Polgármester, Óvoda Igazgató |  |
| Végrehajtás: Megtörtént |  |

|  |  |
| --- | --- |
| **Telki község Önkormányzat Képviselő-testület 109/2025.(VIII.25.) számú önkormányzati határozata Telki Zöldmanó Óvoda Szervezeti és Működési Szabályzat jóváhagyása** |  |
| Telki község Önkormányzat képviselő-testülete úgy határozott, hogy a Telki Zöldmanó Óvoda Szervezeti és Működési Szabályzatát az előterjesztés melléklete szerinti tartalommal jóváhagyja. Határidő: 2025.09.01. Felelős: Polgármester, Óvoda Igazgató |  |
| Végrehajtás: Megtörtént |  |

|  |  |
| --- | --- |
| **Telki község Önkormányzat Képviselő-testület 110/2025.(VIII.25.) számú önkormányzati határozata Telki Zöldmanó Óvoda Házirend tudomásulvétele** |  |
| Telki község Önkormányzat képviselő-testülete úgy határozott, hogy a Telki Zöldmanó Óvoda Házirendjét az előterjesztés melléklete szerinti tartalommal megismerte és jóváhagyja. Határidő: 2025.09.01. Felelős: Polgármester, Óvoda Igazgató |  |
| **Végrehajtás: Intézkedést nem igényel** |  |

|  |  |
| --- | --- |
| **Telki község Önkormányzat Képviselő-testület 111/2025.(VIII.25.) számú önkormányzati határozata Pályázatok benyújtása** |  |
| 1.Telki község Önkormányzat Képviselő-testülete úgy határozott, hogy a TOP Plusz-1.2.3-21 kódszámú, „Belterületi közutak fejlesztése” című pályázati felhívásra pályázatot nyújt be a következő utcákkal kapcsolatban: - Vadrózsa utca-Lejtő utca- Szellő közötti szakasza - Zúzmara utca ( Napsugár Lejtő között, Lejtő-Szellő között ) - Árok utca - Nyírfa utca, Fő utca csatlakozása 2.Telki község Önkormányzat Képviselő-testülete úgy határozott, hogy pályázat benyújtása érdekében az útépítésre korábban elkészült terveket a tervezővel kiegészítteti, hogy kiterjedjen bicikli tároló építésre és útburkolati jelek felfestésre is. 3. A Képviselő-testülete felhatalmazza a Polgármestert a pályázati kiírásban foglaltaknak megfelelően gondoskodjon a pályázat előkészítéséről, a szükséges nyilatkozatokat az Önkormányzat nevében megtegye, a pályázat benyújtásához szükséges dokumentumokat az Önkormányzat nevében aláírja, sikeres pályázat esetén a támogatói okiratot elfogadja. Határidő: 2025.szeptember 18. Felelős: polgármester |  |
| **Végrehajtás: Megtörtént** |  |

|  |  |
| --- | --- |
| **Telki község Önkormányzat Képviselő-testület 112/2025.(VIII.25.) számú önkormányzati határozata Pályázatok benyújtása** |  |
| 1. Telki község Önkormányzat Képviselő-testülete úgy határozott, hogy a Zöld-két infrastruktúra fejlesztések településeken ( EFRA ) KEHOP Plusz – 2.2.1-25 című pályázati felhívásra pályázatot kíván benyújtani : „Települési szintű komplex csapadékvíz elvezetés, vízvisszatartással és tározással, szakági tervek készítése, lakossági tájékoztatás és edukáció” témában. 2. A Képviselő-testülete felhatalmazza a Polgármestert a pályázati kiírásban foglaltaknak megfelelően gondoskodjon a pályázat előkészítéséről, a szükséges nyilatkozatokat az Önkormányzat nevében megtegye, a pályázat benyújtásához szükséges dokumentumokat az Önkormányzat nevében aláírja, sikeres pályázat esetén a támogatói okiratot elfogadja. 3. A Képviselő-testülete felhatalmazza a polgármestert, hogy a pályázat előkészítéséhez szakcégeket keressen meg és konzorciumi együttműködési lehetőségekről egyeztessen. Határidő: 2025.szeptember 18. Felelős: polgármester |  |
| **Végrehajtás: Folyamatban van** |  |

|  |  |
| --- | --- |
| **Telki község Önkormányzat Képviselő-testület 113/2025.(VIII.25.) számú önkormányzati határozata Polgármesteri Hivatal belső szervezeti tagozódásáról és létszámáról** |  |
| 1.Telki község Önkormányzat Képviselő-testülete úgy határozott, hogy a Telki Polgármesteri Hivatal településüzemeltetési feladatainak ellátása érdekében 2025. október 1-jei hatállyal 1 fő karbantartó státusszal növeli a Polgármesteri Hivatal létszámkeretét. 2. A létszámbővítéshez 2025. évben a bérre és járulékaira 1.130 eFt-ot biztosít az Önkormányzat általános tartalék keret terhére. Felelős: jegyző Határidő: azonnal |  |
| **Végrehajtás: Intézkedést nem igényel** |  |

|  |  |
| --- | --- |
| **Telki község Önkormányzat Képviselő-testület 114/2025.(VIII.25.) számú önkormányzati határozata Polgármesteri Hivatal belső szervezeti tagozódásáról és létszámáról** |  |
| 1. Telki község Önkormányzat Képviselő-testülete úgy határozott, hogy a Telki Polgármesteri Hivatala belső szervezeti tagozódását és létszámát 2025. szeptember 1. napjától az SZMSZ szerinti létszámban határozza meg. 2. Képviselő-testülete felkéri a jegyzőt, hogy a Telki Polgármesteri Hivatal új szervezeti struktúrájának megvalósításához szükséges munkáltatói intézkedéseket tegye meg, valamint, a jelen határozat szerinti változtatásokat Telki Polgármesteri Hivatalának Szervezeti és Működési Szabályzatán vezesse át. 3. Telki község Önkormányzat Képviselő-testülete úgy határozott, hogy Telki Polgármesteri Hivatalának Szervezeti és Működési Szabályzat a fenti változtatásokkal 1. sz. melléklet szerinti tartalommal elfogadja. Felelős: jegyzőHatáridő: azonnal |  |
| Végrehajtás: Megtörtént |  |

|  |  |
| --- | --- |
| **Telki község Önkormányzat Képviselő-testület 115/2025.(VIII.25.) számú önkormányzati határozata Beszámoló a gyermekjóléti és gyermekvédelmi feladatok 2024. évi ellátásáról-kiegészítés** |  |
| Telki község Önkormányzat Képviselő-testülete úgy határozott, hogy „A gyermekjóléti és gyermekvédelmi feladatok 2024. évi ellátásáról” szóló beszámoló kiegészítését az 1. számú melléklet szerinti tartalommal elfogadja. Felelős: jegyző Határidő: azonnal |  |
| **Végrehajtás: Intézkedést nem igényel** |  |

|  |  |
| --- | --- |
| **Telki község Önkormányzat Képviselő-testület 122/2025.( IX.05.) számú önkormányzati határozata** **Vis maior pályázat benyújtásáról** |  |
|  A Telki Község Önkormányzat Képviselő-testület ülésén úgy határozott, hogy a vis maior támogatás címen pályázatot nyújt be a Belügyminisztériumhoz. A káresemény megnevezése: Telki 2025. 07. 27-i villámárvíz miatt bekövetkezett vis maior helyzet, Helye: 2089 Telki, Árnyas utca (Hrsz: 924,) és 2089 Telki, Zápor utca-Legelődombi út közötti burkolt árok ( 850 hrsz ) A káresemény forrás összetétele: Megnevezés 2025. év % Saját forrás (biztosítási összeg nélkül) 2.505.708.- Ft 30 Biztosító kártérítése 0 Ft 0 Egyéb forrás 0 Ft 0 Vis maior támogatási igény 5.846.650.- Ft 70 Források összesen 8.352.358.- Ft 100 A károk helyreállításának (költségvetés alapján) tervezett összköltsége 8.352.358.-Ft, melynek fedezetét az önkormányzat nem tudja / részben tudja (megfelelő rész aláhúzandó) biztosítani. A testület nyilatkozik arról, hogy a káreseménnyel érintett vagyonelem a tulajdonát képezi. ▪ A károsodott épület(ek) az önkormányzat alábbi kötelező feladatának ellátását szolgálja(ák). \_\_\_\_\_\_\_\_\_\_\_\_\_\_\_\_\_\_\_\_\_\_ épület (név, hrsz) \_\_\_\_\_\_\_\_\_\_\_\_\_\_\_\_\_\_\_ kötelező feladat \_\_\_\_\_\_\_\_\_\_\_\_\_\_\_\_\_\_\_\_\_\_ épület (név, hrsz) \_\_\_\_\_\_\_\_\_\_\_\_\_\_\_\_\_\_\_ kötelező feladat \_\_\_\_\_\_\_\_\_\_\_\_\_\_\_\_\_\_\_\_\_\_ épület (név, hrsz) \_\_\_\_\_\_\_\_\_\_\_\_\_\_\_\_\_\_\_ kötelező feladat ▪ A bekövetkezett káreseménnyel kapcsolatban az Önkormányzat biztosítással rendelkezik / nem rendelkezik\* (a megfelelő rész aláhúzandó) Biztosító Társaság megnevezése Biztosítási szerződés száma ▪ Az adott káreseményre biztosítási összeget: igényelt / nem igényelt (a megfelelő rész aláhúzandó. \*A képviselő testület tanács határoz arról, hogy a károsodott ingatlanra értékkövető határozatlan időtartamú biztosítást köt, és vállalja annak 4 éven keresztüli fenntartását, valamint a támogatás elszámolásának benyújtásakor igazolja a biztosítási szerződés megkötését a Magyar Államkincstár területileg illetékes Igazgatósága felé. ▪ Vállalja a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását. 3 ▪ Az önkormányzat más - a tulajdonában lévő - vagyontárggyal a feladatát el tudja látni / nem tudja ellátni (a megfelelő rész aláhúzandó). ▪ A testület a saját forrás összegét a 2025. évi költségvetéséről szóló 5/2025. (II.4). számú önkormányzati rendelet működési célú általános tartalék keret terhére biztosítja. A testület felhatalmazza a polgármestert a pályázat benyújtására. Határidő: 2025.szeptember 8. Felelős: polgármester |  |
| **Végrehajtás: Megtörtént** |  |

|  |  |
| --- | --- |
| **Telki község Önkormányzat Képviselő-testület 123/2025.( IX.05.) számú önkormányzati határozata Bursa Hungarica Felsőoktatási Önkormányzati ösztöndíjrendszerhez való csatlakozásról** |  |
| 1.) Telki község Képviselő-testülete csatlakozik a 2026. évi Bursa Hungarica Felsőoktatási Önkormányzati ösztöndíjrendszerhez. 2.) Felhatalmazza a polgármestert a 2026. évi Bursa Hungarica Felsőoktatási Ösztöndíj-támogatáshoz való önkormányzati csatlakozási és on-line nyilatkozat aláírására, valamint felkéri annak az OM Alapkezelő felé történő továbbítására. 3.) Elfogadja az Általános Szerződési Feltételeket, valamint az annak megfelelő „”A” és ,, B ,, típusú pályázati felhívást. Felelős: polgármester, jegyző , Határidő: 2025.szeptember 29. |  |
| **Végrehajtás: Megtörtént** |  |

|  |  |
| --- | --- |
| **Telki község Önkormányzat Képviselő-testület 124/2025.( IX.05.) számú önkormányzati határozata Buda-Környéki Leader egyesület illetékességi területén önkormányzati fejlesztések támogatása Pályázat benyújtása KAP-RD57-014-3-25** |  |
| Telki község Képviselő-testülete úgy határozott, hogy pályázatot nyújt be a Buda-környéki Leader Egyesület által közzétett KAP-ST-RD67 pályázati kiírásra, az alábbi pályázati témában: Közösségi Tér eszközfejlesztés, udvar fejlesztés és rendezvény sátrak beszerzése legfeljebb bruttó 10.000.000 forint támogatási összeg elnyerésére. A pályázat megvalósításához szükséges, legfeljebb bruttó 500.000 forint önrészt a Képviselő-testület a költségvetési tartalék terhére biztosítja. A Képviselő-testület felhatalmazza a polgármestert – szükség szerint külső szakértő bevonásával – a pályázat benyújtására, a szükséges intézkedések megtételére és okiratok, nyilatkozatok aláírására. Határidő: 2025. október 7. Felelős: Polgármester |  |
| **Végrehajtás: Megtörtént** |  |

|  |  |
| --- | --- |
| **Telki község Önkormányzat Képviselő-testület 125/2025.(IX.05.) számú önkormányzati határozata Nyilatkozat elővásárlási jog törléséről** |  |
| Telki község Képviselő-testülete úgy határoz, hogy a Telki belterület 710/14. hrsz természetben a Telki, Juharfa utca 7. szám alatti belterületi ingatlan tekintetében Telki Község Önkormányzat javára Telki, Juharfa utca 7. szám alatti ingatlan tulajdoni lapján 36381/1995.04.20 számon bejegyzett elővásárlási jog törlésének átvezetéséhez hozzájárul. Felelős: polgármester Határidő: azonnal |  |
| **Végrehajtás: Megtörtént** |  |

|  |  |
| --- | --- |
| **Telki község Önkormányzat Képviselő-testület 126/2025.( IX.05.) számú önkormányzati határozata Telki viziközművek 10 éves gördülő fejlesztési Terv jóváhagyása** |  |
| Telki község Képviselő-testülete, mint a víziközmű rendszer ellátásért felelőse a víziközműszolgáltatásról szóló 2011. évi CCIX. törvény 11. §. szerint az Északdunántúli Vízmű Zrt. által a 2026- 2035. időszakra elkészített Gördülő Fejlesztési Terv felújítási-pótlási és beruházási tervrészét elfogadja. Felhatalmazza a polgármestert a Gördülő Fejlesztési Terv elfogadtatásához szükséges intézkedések megtételére, nyilatkozatok aláírására és a Magyar Energetikai és Közmű Szabályozási Hivatalhoz történő benyújtására. Felelős: polgármester Határidő: azonnal |  |
| **Végrehajtás: Megtörtént** |  |

Telki, 2025. október 22.

dr. Lack Mónika

 jegyző